paragraph_text: Kvint Aurelije Simah (latinski: Quintus Aurelius Symmachus, oko 340. – 345. - poslije 402.) bio je rimski političar, orator i intelektualac. Bio je sin ugledna oca, Lucija Aurelija Aviana Simaha, iz patricijskog roda Aurelia. Poznat je po tome što je pokušavao spriječiti zator starorimske poganštine koju su sprovodili kršćanski carevi, u vrijeme kad se aristokracija obraćala na kršćanstvo.